Ad açò que repliquèc Lope qu'es mardans de Berberia normauments tien cinc quarts, e qu'eth cincau ei era coa, e quan es taus motons se quartegen, autant vau era coa que quinsevolh quart; e qu'ad açò d'anar era coa damb eth cap de bestiar que se ven viua e non se quartege, qu'ac acceptaue; mès qu'era sua non siguec venuda, senon jogada, e que jamès siguec era sua intencion jogar-se era coa, e qu'ath còp se l'entornèssen damb tot çò d'annèxe e concernint ada era, qu'ère dès era punta deth cervèth, compdada era ossamenta der arrastèth dera esquia, a on era agarraue eth començament e descenie, enquia arribar enes darrèrs peus d'era.